Kõrvuti  kapitalismikuulutajate ehk uute supermarketitega elavad edasi ka vanad toidupoed. Ühes sellises võis üle elada suurima nostalgiapuhangu kogu reisi ajal: näha Eestis varsti kadunud liikide hulka arvatavat «Oka» kassaaparaati vändaga käitatult. Tuletage meelde, millal viimane kord nägite poes kassapidajat enne iga tehet vändaga ühte ringi tegemas. Sellises poes vaadatakse võõrapärase aktsendiga ostjat väikese hämmeldusega, välismaalane ei sobi sinna. Võib ka karta, et tavaliselt õrna seedimisega lääneriiklane ei kannataks  seal müüdavat kraami välja. Eestlane veel kannatas.